CI จะดีขึ้นเรื่อยๆ
มีการวิเคราะห์ของนักวิเคราะห์ต่อ CI ว่า มีมุมมองในเชิงบวกต่อผลการดำเนินงาน ปี 2559 โดยกำไรจากการดำเนินงานปกติเติบโตโดดเด่น จากการรับรู้รายได้โครงการจำนวนมากเช่น โครงการ ISSI Condo Suksawat, บ้านทิวทะเล 1,2,3 และ Baba Beach Club
6 ก.พ. 2559

–คุณค่าบริษัท–
 
มีการวิเคราะห์ของนักวิเคราะห์ต่อ บริษัท ชาญอิสสระ ดีเวล็อปเมนท์ จำกัด (มหาชน) หรือ CI ว่า มีมุมมองในเชิงบวกต่อผลการดำเนินงาน ปี 2559 โดยกำไรจากการดำเนินงานปกติเติบโตโดดเด่น จากการรับรู้รายได้โครงการจำนวนมากเช่น โครงการ ISSI Condo Suksawat, บ้านทิวทะเล 1,2,3 และ Baba Beach Club
ทำให้คงคาดการณ์รายได้ปี 2559 ไว้ที่ 3,194 ล้านบาท เพิ่มขึ้น 33.7% จากงวดเดียวกันของปีก่อน และ กำไรจากการดำเนินงานปกติที่ 283 ล้านบาท เพิ่มขึ้น 79.4% จากงวดเดียวกันของปีก่อน ด้านการขายโรงแรมเข้ากอง REIT บริษัทมีนโยบายขายโรงแรมเข้ากอง REIT จำนวน 3 แห่ง ได้แก่ โรงแรมศรีพันวา 2 มูลค่า 1.2 พันล้านบาท , Bubba Beach พังงา มูลค่า 3 พันล้านบาท , และ Hotel ชะอำ มูลค่า 1.5 พันล้านบาท ต่อเนื่องเป็นเวลา 3 ปี
โดย ปัจจุบันโรงแรมศรีพันวา 2 เริ่ม full operation แล้ว และจะมีแผนการตั้งกอง REIT ภายใน ไตรมาส 3 ปี 59 นี้ ทั้งนี้คาดกำไรจากการดำเงินปกติสำหรับปี 2559 ที่ 268 ล้านบาท เพิ่มขึ้น 69.9% จากงวดเดียวกันของปีก่อนและกำไรสุทธิที่ 498 ล้านบาท เพิ่มขึ้น 216.0% จากงวดเดียวกันของปีก่อน
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 284.48 ล้านบาท จากงวดเดียวกันของปีก่อน 139.92 ล้านบาท เป็นผลมาจากรายได้จากการโอนอสังหาริมทรัพย์เพิ่มขึ้น ซึ่งเป็นโครงการโอนกรรมสิทธิ์อสังหาริมทรัพย์จากโครงการคอนโดมิเนียมตาก อากาศ บ้านทิวทะเล เฟส1 บริเวณชายหาดชะอำ จังหวัดเพชรบุรี และโครงการบ้านตากอากาศ บ้านสีตะวัน อ.ปากช่อง จ.นครราชสีมา และรายได้จากการประกอบกิจการโรงแรมศรีพันวา
ถึงแม้ว่าในไตรมาส3 จะมีรายได้เพิ่มขึ้นก็ตาม แต่กำไรสุทธิไม่มากพอที่จะจ่ายประจำบางส่วนของบริษัทได้เนื่องจากบริษัทขาด ทุน 52.00 ล้านบาท หรือ 0.073 บาทต่อหุ้น จากงวดเดียวกันของปีก่อนขาดทุน 48.20 ล้านบาท หรือ 0.067 บาทต่อหุ้น แต่อย่างไรก็ดีไตรมาส 4 บริษัทมีโครงการที่แล้วเสร็จ 2 โครงการที่พร้อมจะโอนกรรมสิทธ์ให้ลูกค้าที่จองไว้แล้ว ได้แก่ โครงการคอนโดมิเนียมอยู่อาศัย อิซซี่ สุขสวัสดิ์ บริเวณถนนสุขสวัสดิ์ กรุงเทพมหานคร และโครงการคอนโดมิเนียมตากอากาศ บ้านทิวทะเลเฟส 2 บริเวณชายหาดชะอำจังหวัดเพชรบุรี
ส่วนผลการดำเนินงานในงวดเก้าเดือน สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 1,455.62 ล้านบาท จากงวดเดียวกันของปีก่อน 726.85 ล้านบาท ส่งผลให้บริษัทมีกำไรขยับขึ้นมาอยู่ที่ 47.10 ล้านบาท หรือ 0.066 บาทต่อหุ้น จากงวดเดียวกันของปีก่อนขาดทุน 100.93 ล้านบาท หรือ 0.140 บาทต่อหุ้น เป็นความเพิ่มความสามารถในการทำกำไร
ขณะที่นักวิเคราะห์ บล. เคทีบีมองว่าสำหรับ CI เนื่องจากกำไรสุทธิสำหรับงวดไตรมาส 4 ปี 58 เติบโตก้าวกระโดดและยังคงเติบโตต่อเรื่อยๆไปอย่างต่ำอีก 2 ปี และการขายธุรกิจโรงแรมเข้ากอง REIT ที่มีมูลค่ารวมเกือบ 5 พันล้านบาท ทำให้บริษัทมีความน่าสนใจมาก และประเมินราคาพื้นฐานปี 2559 ด้วยวิธี SOTP ได้ราคาเป้าหมายที่ 3.50 บาท มี upside สูงถึง 42.4% แนะนำ “ซื้อ”
…
 
ผู้ถือหุ้นรายใหญ่
1.นายสงกรานต์ อิสสระ 211,201,680 หุ้น 29.33%
2.บริษัท ซี.ไอ.พร็อพเพอตี้ จำกัด 80,331,600 หุ้น 11.16%
3.น.ส.กรัชเพชร อิสสระ 26,512,500 หุ้น 3.68%
4.บริษัท ไทยเอ็นวีดีอาร์ จำกัด 26,512,000 หุ้น 3.68%
5.นายเจษฎา เลิศนันทปัญญา 17,920,100 หุ้น 2.49%
 
รายชื่อกรรมการ
1.นางศรีวรา อิสสระ ประธานกรรมการ
2.นายสงกรานต์ อิสสระ ประธานเจ้าหน้าที่บริหาร
3.นายสงกรานต์ อิสสระ กรรมการผู้จัดการ
4.นายประเวศวุฒิ ไรวา กรรมการ
5.นางลินดา ประเสริฐสม กรรมการ